armvectores/hy_wikipedia_2023 huggingface dataset:
Բուքսիեթ

Բուքսիեթ (վրաց.՝ ბუქსიეთი), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 289 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 64 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Խատիլիմա

Խատիլիմա (ռուս.՝ Хатылыма), գյուղ Ռուսաստանի, Սախա-Յակուտիայի հանրապետության Մեգինո-Կանգալասկի ուլուսի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբդիու

Աբդիու, եբրայական ծագումով հայկական արական անուն։ Ծագում է եբրայերեն عبده‎ (ʿObadiā) կամ عبدو (‛Obadyāhu) անունից, որից առաջացել են նաև ասորերեն عبدو (‛Abdū)‎, հունարեն Ὀβδιού կամ Ἀβδίας, լատիներեն Obadia, ֆրանսերեն Abdias անունները։ Եբրայերեն բառը կազմված է عبد ('abd) «ծառայել» և ياه (Yāh) «Աստված» բառերից, որի բուն նշանակությունն է՝ «ծառա Աստծո»։


== Հայտնի անվանակիրներ ==
Աբդիա, փոքր մարգարեներից չորրորդը.
Աբդիու, ասորի նահատակ.
Աբդիու, պարսիկ եպիսկոպոս.
Աբդիու, Եդեսիայի իշխան, ըստ Լաբուբնայի՝ ասորի (1-ին դար).
Աբդիու Վայոցձորեցի (468 թ.)


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 10
«Armenische Grammatik» (Հայերենի քերականությունը), Հայնրիխ Հյուբշման, Լայպցիգ, 1897, էջ 289
«Hebrew Grammar», Վիլհելմ Գեսենիուս, 1909, էջ 557բ.
Մալայա Ռժավա

Մալայա Ռժավա (ռուս.՝ Малая Ржава), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 60 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ՀՀ Միջուկային անվտանգության կարգավորման պետական կոմիտե

Հայաստանի Հանրապետության Կառավարությանն առընթեր Միջուկային անվտանգության կարգավորման պետական կոմիտե (ՄԱԿՊԿ) գործադիր իշխանության հանրապետական մարմին է, որը մշակում և իրականացնում որն իրականացնում է ատոմային էներգիայի օգտագործման բնագավառի պետական կարգավորումը՝ բնակչության և անձնակազմի անվտանգության ապահովման, շրջակա միջավայրի պաշտպանության և ՀՀ անվտանգության պաշտպանության նպատակներով։


== Ընդհանուր տեղեկատվություն ==
Տեղակալներ

Վանիկ Ներսեսյան


== Աղբյուր ==
Հայաստանի Հանրապետության Կառավարության կայք էջ, Միջուկային անվտանգության կարգավորման պետական կոմիտե


== Արտաքին հղումներ ==
Պաշտոնական կայք
Վարազդատ

Վարազդատ (ծն. և մահվան թթ. անհայտ մոտ 350-393-ից հետո), Հայոց Արշակունի թագավոր 374-378 թթ.–ին։ Հաջորդել է իր հորեղբոր՝ Պապ թագավորին։ Մանուկ հասակում Վարազդատին խնամել և դաստիարակել է Բաթ Սահառունին։ Պատանեկության տարիներին ապրել և կրթվել է Հռոմում։ Հունաստանում հաղթել է օլիմպիական խաղերում՝ բռնցքամարտի ոլորտում։ Հռոմի Վաղես կայսրը, ով կազմակերպել էր Պապ թագավորի սպանությունը, հայտարարում է, թե իբր ափսոսում է Պապի կորստյան համար, և քանի որ նրա որդիները մանկահասակ էին, գահին է բազմեցնում Արշակունի տոհմից Վարազդատին։ Վարազդատի օրոք սպարապետությունը շարունակում է վարել Մուշեղ Մամիկոնյանը, ով պարսկական տիրապետության սպառնալիքից փրկվելու ելքը որոնում է Հռոմեական կայսրության օգնությամբ և Հայաստանում նրա զորքերի ավելացման մեջ։ Վարազդատի դայակ Բատ Սահառունին միշտ մտածել էր, որ Վարազդատի գահակալման ժամանակ ինքն է լինելու սպարապետ։ Եվ այդժամ տեսնելով Մուշեղ Մամիկոնյանին՝ որպես հզոր սպարապետի, որոշում է դավադրության միջոցով ազատվել նրանից։ Բատ Սահառունին դիմում է Վարազդատին՝ ասելով, թե իբրև Մուշեղը ձգտում է բազմելու հայոց գահին, և հենց ինքն է սպանել Պապին ու այժմ նույնը քեզ է ուզում անել։ Զայրացած Վարազդատը որոշում է սպանել Մուշեղին և մի խնջույք է կազմակերպում, որի ժամանակ էլ Բատը սրով սպանում է Մուշեղին, ով ասում է, որ իր համար ավելի լավ էր սպանվել ձիու վրա՝ կռվի դաշտում, քան իր հայրենակցի կողմից։ Մամիկոնյանների թշնամությունը վաստակած Վարազդատը, խախտելով ավանդական կարգը, սպարապետության գործակալությունը հանձնել է իր դայակ Բատ Սահառունուն։ 377 թ.–ին Վարազդատը հարկադրված է եղել ընդունել Սասանյան Պարսկաստանի գերիշխանությունը։ Շուտով պարսկական գերիշխանությունից ազատված Մանվել Մամիկոնյանը՝ Մուշեղի եղբայրը, պահանջում է Վարազդատից լքել երկիրը, նույնը անում է նաև Վարազդատը։ Կարինի դաշտում երկու կողմերի միջև բախում է լինում, որում հաղթում է Մանվել Մամիկոնյանը, ով նաև ձերբակալում և սպանում է Բատ Սահառունուն։ Վարազդատը հարկադրաբար ապաստանում է Հռոմում։ Մանվել Մամիկոնյանի խնամատարությամբ Հայոց թագավոր է օծվել Պապի անչափահաս որդի Արշակ Գ–ն։ 
Վարազդատը աղբյուրներում հայտնի է նաև որպես բազմակողմանի զարգացած մարզիկ։ Նրա անունը դրոշմվել է մարմարյա սալիկին՝ որպես վերջին 393 օլիմպիադայի չեմպիոնի։


== Ծանոթագրություններ ==


== Գրականություն ==
Փավստոս Բուզանդ, Պատմություն Հայոց, Ե․, 1968։
Մովսես Խորենացի, Պատմություն Հայոց, Ե․, 1968։
Մանանդյան Հ․, Երկրագործություն, հ․ 2, Ե․, 1978։
Шанин Ю․ В․, Герои античных стадио– нов, М․, 1979, с․ 133․
Կոպերտինո

Կոպերտինո (իտալերեն՝ Copertino), քաղաք Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 24 372 մարդ, բնակչության խտությունը կազմում է 422 մարդ/կմ²։ Զբաղեցնում է 58 կմ² մակերես։ Փոստային ինդեքս՝ 73043, հեռախոսային կոդ՝ +39 0832։
Սուրբ Ջուզեպպեն համարվում է գյուղի հովանավոր սուրբը։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝ 0832 938311
Էլեկտրոնային փոստ՝ sindaco@comune.copertino.le.it
Պաշտոնական կայք՝ http://www.comune.copertino.le.it/


== Արտաքին հղումներ ==
պաշտոնական կայք (իտալ.)(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (132201-132300)

Աստերոիդների ցանկ (132101-132200)  • Աստերոիդների ցանկ  • Աստերոիդների ցանկ (132301-132400)
 Աստերոիդների ցանկ (132101-132200)  • Աստերոիդների ցանկ  • Աստերոիդների ցանկ (132301-132400)
Արդա (գետ)

Անվան այլ կիրառումների համար տե՛ս՝ Արդա (այլ կիրառումներ)Արդա (բուլղար․՝ Арда, հուն․՝ Άρδας, Արդաս), գետ Բուլղարիայի հարավում ու Հունաստանի հյուսիս-արևելքում։ Մարիցա գետի աջ վտակն է։
Գետն սկիզբ է առնում Ռոդոպի լեռներում՝ Սմոլյան քաղաքի մոտ։ Գետի երկարությունը կազմում է 278 կմ, ջրահավաք ավազանի մակերեսը՝ 5790 կմ²։ Գետն առավել վարար է փետրվարին ու մարտին։
Գետի վրա տեղակայված են մի շարք ջրամբարներ ու ջրաէլեկտրակայաններ։ Արդան ներքին հոսանքում նավարկելի է։
Արդա գետի ափին են տեղակայված Ռուդոզեմ, Կիրջալի, Մաջարովո քաղաքները։


== Պատկերասրահ ==

		
		
		


== Աղբյուրներ ==

Енциклопедия България, т.1 А-В, Издателство на БАН, София 1978, стр. 19
Мичев, Н и Ц. Михайлов, И. Вапцаров и Св. Кираджиев, Географски речник на България, София 1980 г., стр. 19. http://alba-books.com/alba-books/index.php?route=product/product&product_id=7581 Archived 2017-07-30 at the Wayback Machine.
Реки в България. http://reki.start.bg/
Դեմոսթենես

Դեմոսթենես (մ. թ. ա. 384, Upper Paiania - հոկտեմբերի 12, մ. թ. ա. 322, Պորոս (կղզի), Poros Municipality, Islands Regional Unit, Ատիկա, Հունաստան), Աթենքի և Հին Հունաստանի նշանավոր հռետոր, աթենական պետական գործիչ։ Հետևողականորեն հանդես էր գալիս Հունաստանի քաղաք-պետությունների նկատմամբ հզորացող Մակեդոնիայի գերիշխանության հաստատման դեմ։ Իր մի շարք ճառերում քննադատել է Մակեդոնիայի թագավոր Փիլիպոս II նվաճողական քաղաքականությունը, դատափետել Աթենքի ներսում մակեդոնամետ հոսանքի գործիչներին, նպաստել Մակեդոնիայի դեմ հունական քաղաքների համախմբմանը և միասնական ճակատով հանդես գալուն։
Մ.թ.ա 338 թ. մակեդոնական զորքերը ջախջախում են Աթենքի և նրա դաշնակիցների մասնական ուժերը Քերոնեայի մոտ տեղի ունեցած ճակատամարտում, ինչի հետևանքով Հունաստանն անցնում է Մակեդոնիայի փաստացի գերիշխանության տակ։ Փիլիպոսի որդին Ալեքսանդր Մակեդոնացին իր ուշադրությունը կենտրոնացնում է Աքեմենյան Պարսկաստանի նվաճման վրա, ինչը թույլ է տալիս Դեմոսթենեսին մնալ Աթենքում և շարունակել իր հակամակեդոնական գործունեությունը։
Ալեքսանդր Մակեդոնացու մահից հետո Աթենքը նորից ընդվզում է, սակայն մ.թ.ա. 322 թ. Կրանոնի մոտ տեղի ունեցած ճակատամարտում հակամակեդոնական կոալիցիայի զորքերը ջավջախվում են մակեդոնական զորավար Անտիպատրոսի կողմից, որը պահանջում է Աթենքից իրեն փոխանցել դիմադրության առաջնորդներին, այդ թվում նաև Դեմոսթենեսին։ Հռետորը սկզբում փախնում է քաղաքից, բայց տեսնելով Անտիպատրոսի կողմից իրեն հետապնդման համար ուղարկված մարդկանց ինքնասպան է լինում։
Դեմոսթենեսի անվան տակ մեզ է հասել 61 քաղաքական և դատական ճառ, որոնցից առավել նշանավորներն են՝ Երեք օլիմփոսյան ճառերը, Փիլիպոս արքայի դեմ ուղղված երեք ճառերը, «Պսակի մասին» ճառը։ Ճառերը արտահայտիչ են, գրված են պարզ լեզվով, ձևը ենթարկվում է բովանդակությանը, փաստարկները տրամաբանված են, զգացմունքները հուժկու։ Կիկերոնն ու Քվինտիլիանոսը ճանաչում էին նրան որպես առաջին և մեծագույն հույն հռետոր։ Դեմոսթենեսի ճառերը մեծ ժողովրդականություն էին վայելում Բյուզանդիայում, Վերածննդի դարաշրջանում և Նոր ժամանակների Եվրոպայում, դրանց ոճը նմանակում էին Բոսյուեն, Ֆենելոնը, Մոնտեսքյոն և Միրաբոն։


== Ծանոթագրություններ ==


== Աղբյուրներ ==
Античные писатели, словарь, СПб., 1999
Օվիեդոյի Մայր տաճար

Օվիեդո տաճար կամ Սան Սալվադորի տաճար (իսպ.՝ Catedral de San Salvador de Oviedo), Հռոմեական կաթոլիկ եկեղեցի և փոքր բազիլիկ Օվիեդոյի կենտրոնում, Իսպանիայի հյուսիսում՝ Աստուրիայի շրջանում։
Օվիեդոյի Սան Սալվադորի տաճարը ներկայումս ցուցադրում է ճարտարապետական ոճերի մի շարք՝ նախառոմանական ճարտարապետությունից մինչև բարոկկո, ներառյալ` ռոմանական, գոթական և Վերածննդի ճարտարապետությունները: Տաճարը սկզբում կառուցվում էր որպես հսկայական նախառոմանական բազիլիկ, ներկայիս գոթական տաճարի տեղում, սակայն Աստուրիայի թագավոր Ալֆոնսո II-ի հրամանով կառուցված առաջին շինության մասին ոչինչ հայտնի չէ։


== Պատմություն ==
Տաճարը հիմնադրվել է 781 թվականին Աստուրիայի թագավոր Ֆրուելա I-ի կողմից և 802 թվականին ընդարձակվել է նրա որդու՝ Ալֆոնսո II Աստուրիացու կողմից։ Վերջինս Օվիեդոն դարձրեց Աստուրիա թագավորության մայրաքաղաք։ Նա 810 թվականին ստեղծեց Օվիեդոյի Կաթոլիկ արքեպիսկոպոսությունը։ Ներկայիս տաճարի կառուցումը սկսվել է 1388 թվականին Տոլեդոյի եպիսկոպոս Գուտիերեյի (Gutierre of Toledo ) կողմից, իսկ 1528 թվականին Ֆրանցիսկո Մենդոսա դե Բոբադիլլան ավելացրեց աշտարակը։
Տաճարը վերականգնվել է 12-րդ դարում Օվիեդոյի արքեպիսկոպոս Պելագիուսի կողմից: Եպիսկոպոս Ֆեռնանդո Ալֆոնսոն (1296-1301 թվականներ) ձեռնամուխ եղավ գլխամասի մեկ այլ վերականգնմանը, իսկ նրան հաջորդող Ֆեռնանդո Ալվարեսը (1302-1321 թվականներ) սկսեց սյունաշարերով բակի կառուցումը: 13-րդ դարի վերջում Գուտիեր դե Տոլեդոն սկսեց նոր գոթական բազիլիկի վերակառուցումը, սակայն կառուցումը ավարտվեց իր հաջորդի՝ Գուիլենի կողմից: Դիեգո Ռամիրես դե Գուսմանը (1421-1441 թվականներ) կառուցեց հարավային տրանսեպտի երկու մատուռները, եկեղեցու հին մուտքն ու սյունաշարի սրահը՝ մատուռի հարևանությամբ։ Ալոնսո դե Պալենսուելան (1470-1485 թվականներ) ավարտին հասցրեց մյուս տրանսեպտը։


== Ծանոթագրություններ ==


== Արտաքին հղումներ ==
Օվիեդո տաճարի պաշտոնական կայք (իսպ.)
880

880 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 880 թվականն է, 
IX դարի 80-րդ տարին։


== Դեպքեր ==


== Ծնունդներ ==


== Մահեր ==
Քառնազի շրջան

Քառնազի շրջան(արաբ․՝ ناحية كرناز‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Մահարդայի գավառի երեք շրջաններից մեկը։
Վարչական կենտրոնն Քառնազ քաղաքն է։ 2004 թվականի տվյալներով բնակչությունը կազմել է 25,039 մարդ։ Քաղաքն ու շրջական ավանները կազմում են 62.29 քառ.կմ տարածք։
Ունի 6 գյուղ և ավան

Քառնազ (արաբ․՝ الأربعين‎‎), բնակչություն՝ 1,400
Ջբին (արաբ․՝ جبين‎‎), բնակչություն՝ 3,488
Էլաասման (արաբ․՝ العصمان‎‎), բնակչություն՝ 57
Շեյխ Հադիդ (արաբ․՝ شيخ حديد‎‎), բնակչություն՝ 1,958
Ջալմա (արաբ․՝ الجلمة‎‎), բնակչություն՝ 3,970
Մաղիր (արաբ․՝ المغير‎‎), բնակչություն՝ 1,491


== Ծանոթագրություններ ==
Աստերոիդների ցանկ (150401-150500)

Աստերոիդների ցանկ (150301-150400)  • Աստերոիդների ցանկ  • Աստերոիդների ցանկ (150501-150600)
 Աստերոիդների ցանկ (150301-150400)  • Աստերոիդների ցանկ  • Աստերոիդների ցանկ (150501-150600)
Կամո Պետրոսյան

Կամո Հայկի Պետրոսյան  (սեպտեմբերի 7, 1929(1929-09-07), Երևան, Հայկական ԽՍՀ, ԱԽՖՍՀ, ԽՍՀՄ - 1989), հայ խորհրդային անասնաբույծ։ Գյուղատնտեսական գիտությունների դոկտոր (1972), պրոֆեսոր (1976)։


== Կենսագրություն ==
1952 թվականին ավարտել է Երևանի անասնաբուժական ինստիտուտը։ 1955-1969 թթ. եղել է նույն ինստիտուտի գիտական գծով պրոռեկտոր, ապա՝ հեռակա ֆակուլտետի դեկան (1973 թ-ից)։ Գիտական աշխատանքները վերաբերում են ոչխարաբուծության մթերատվության բարձրացման և որակական բարելավման հարցերին։ Նրա մշակած հանձնարարականներն ու մեթոդական ցուցումները կիրառվում են արտադրության մեջ՝ տեղական ու նրբագեղմ ոչխարների տրամախաչման ու ցանկալի տիպի խառնացեղերը «ինքն իր մեջ» բուծելու գործում։ Պետրոսյանի ղեկավարությամբ ՀԽՍՀ Գորիսի շրջանում ստեղծվել է կիսանրբագեղմ «Զանգեզուրյան» ոչխարների նոր տիպ։


== Երկեր ==
Ոչխարաբուծություն, Երևան, 1966 (համահեղինակ)։
Թռչնաբուծություն, Երևան, 1988։
Մարգարին

Մարգարին (ֆրանս.՝ margarine), սննդանյութ, ձեթերի ու կենդանական ճարպերի, կաթի, համեմունքների և այլ նյութերի խառնուրդ։ Սննդարարությամբ, համով, քիմիական բաղադրությամբ և ֆիզիկական հատկություններով նման է կարագին։ Մարգարինն օրգանիզմում յուրացվում է 94-97,6 %-ով, կարագը՝ 93-98,5 %-ով։
Տարբերում են՝ 

Կաթնային
Խոհարարական
Փոշենման մարգարիններԿաթնային մարգարինը ճարպի էմուլսիան է կաթում, որն օգտագործվում է անմիջականորեն և խոհարարական նպատակներով։ 
Խոհարարական մարգարինը բուսական ձեթերի և կենդանական ճարպերի խառնուրդ է, օգտագործվում է սննդարդյունաբերության մեջ և խոհարարական գործում։ Փոշենման մարգարինն օգտագործվում է խտացված սննդի պատրաստման համար։
Արևմտյան Եվրոպայում մարգարինի արտադրությունն սկսվել է 1869 թվականին։ Մարգարինի արտադրության հիմնական հումքը բուսական ձեթերը (օգտագործվում են առանց հիդրոգենացման կամ հիդրոգենացումից հետո) և կենդանական ճարպերն (տավարի, ոչխարի, խոզի, ոսկրի) են։ Մարգարինի արտադրության համար ճարպերը նախ ռաֆինացնում և հոտազերծում են, ապա պատրաստում ջրաճարպային էմուլսիա։ Կաթը մերում են կաթնաթթվային մանրէների օգնությամբ։ Որպես համեմունք ավելացնում են կերակրի աղ (0,2-0,7 %), շաքար, առանձին տեսակներին՝ կակաո, սուրճ, վանիլին և այլն։ Բարձրարժեք մարգարինին ավելացվում է նաև կարագ, բնական սննդային ներկեր, վիտամիններ, կաթնասեր և այլն։


== Տես նաև ==
Սպրեդ


== Ծանոթագրություններ ==
Կագարլիկի շրջան

Կագարլիկի շրջան (ուկրաիներեն՝ Кагарлицький район), շրջան Ուկրաինայի Կիևի մարզում։
Ստեղծվել է 1918 թվականին։ Վարչական կենտրոնը՝ Կագարլիկ։


== Աշխարհագրություն ==
Շրջանի տարածքի մակերեսը կազմում է 925,62 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 38246 մարդ։ Բնակչության խտությունը կազմում էր 41,32 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Կրասնոզնամենկա (այլ կիրառումներ)

Կրասնոզնամենկա, կարող է վերաբերել՝

Կրասնոզնամենկա - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Կրասնոզնամենկա - գյուղ, Ուկրաինայի Պոլտավայի մարզի Գադյաչի շրջանում
Կրասնոզնամենկա - գյուղ Ռուսաստանի Լենինգրադի մարզի Վիբորգսկի շրջանի կազմում
Կրասնոզնամենկա - գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում
Ռուլուր

Ռուլուր (ֆր.՝ Roullours), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 859 մարդ, բնակչության խտությունը` 65.32 մարդ/կմ²։ Բնակավայրը զբաղեցնում է 13.15 կմ² տարածք։
2016 թվականի հունվարից Վիր, Կուլոնս, Մեզոնսել լա Ժուրդան, Սեն Ժերմեն դը Տալվանդ լա Լանդ Վոմոն, Տրութմե լը Գրան, Տրութմե լը Պետի և Վոդրի համայնքների հետ միասին հանդիսանում է Վիր Նորմանդի համայնքի մաս։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 578 աշխատունակ (15-64 տարեկան)  բնակիչ, որոնցից ակտիվ էին 451-ը, իսկ ոչ ակտիվները` 127։ Ակտիվության ցուցանիշը կազմում է 78,0 %։ 451 աշխատունակ մարդկանցից աշխատել է 431 անձ (226 տղամարդ և 205 կին)։ Գործազուրկ են եղել 20 անձ (8 տղամարդ և 12 կին)։ 127 անաշխատունակներից 47-ը եղել են աշակերտներ կամ ուսանողներ, 61-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անթոկ

Անթոկ (վրաց.՝ ანთოკი), գյուղ Վրաստանի Կախեթի մարզում՝ Սագարեջոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 73 մարդ։ Կենտրոնի բարձրությունը 840 մետր է։


== Ծանոթագրություններ ==
Առաջին ռատուշա (Պուշկին)

Առաջին ռատուշա (ռուս.՝ Первая городовая ратуша), պատմական շենք Սանկտ Պետերբուրգի Պուշկինի շրջանի Պուշկին քաղաքում։  Կառուցվել է  1811-1813 թվականներին։ Տարածաշրջանային մշակութային ժառանգության օբյեկտ է, տեղակայված է Մոսկովսկայա փողոցի թիվ 33 շենքում։


== Պատմություն ==
Ռատուշան Ցարսկոյե Սելո է տեղափոխվել Սոֆիայից 1810 թվականին։ Այդ նպատակով հարմարեցվեց Մոսկովյան փողոցի վրա գտնվող կիսավերնահարկով տունը, որը նախապես կառուցվել էր որպես բնակելի շենք, Վիլյամ Հեստեի նախագծով և Լուիջի Ռուսկայի ղեկավարությամբ։ Քաղաքապետարանը այդտեղ է գտնվել մինչև 1860-ական թվականների կեսերը, երբ տեղափոխվեց Նաբերեժնայա փողոցի վրա գտնվող նոր շենք։ 1860-1891-ական թվականներին շենքը վերակառուցվել է, բայց հեղինակն անհայտ է։ 1860-ական թվականներին բակում կառուցվեց փայտե երկհարկանի կողաշենք։ 1891 թվականին վերակառուցումից հետո շենքում տեղակայվեց գավառային գանձատունը և Ռուսական առևտրաարդյունաբերական բանկի մասնաճյուղը։
Քաղաքապետարանի շենքում վերջին տարիներին հիմնականում տեղակայված է Խնայբանկի մասնաճյուղը։ Հեղափոխությունից հետո կողաշենքը հարմարեցվել էր բնակության համար, 2009 թվականին այն տարաբնակեցվեց։ 2013 թվականին հիմնական շենքը ընդգրկվեց մշակութային ժառանգության օբյեկտների ցանկի մեջ, իսկ կողաշենքը չընդգրկվեց այդ ցանկում։ 2014 թվականին կողաշենքը քանդվեց, 2017 թվականին այն նախնական տեսքից որոշ շեղումներով վերականգնվեց բետոնից փայտե երեսապատումով։


== Ճարտարապետություն ==
Քաղաքապետարանի շենքը կիսավերնահարկ տան տիպիկ օրինակ է։ Խնայբանկի բաժանմունքի գործառնական սրահի ներսակողմը 1960-ական թվականներից որոշ ձևափոխումներով պահպանվել է։ Փայտե երկհարկանի կողաշենքի կահավորումը իրականացված էր «ադամանդե կոպտատաշով», հարթ փականի երեսակալներով և թիակներով։


== Գրականություն ==
Семенова Г. В. Соборная площадь в Царском Селе. — СПб., 2006. — 128 с.


== Ծանոթագրություններ ==


== Արտաքին հղումներ ==
«Московская 31, 33. Первая Городовая ратуша»։ Энциклопедия Царского Села։ Արխիվացված է օրիգինալից 2018-07-09-ին։ Վերցված է 2018-07-08 
«Городовая ратуша с флигелем - Сбербанк»։ citywalls.ru։ Արխիվացված է օրիգինալից 2018-07-09-ին։ Վերցված է 2018-07-08
Կույանչի

Կույանչի (ռուս.՝ Куянчи, բաշկիրերեն՝ Ҡуянсы), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 58 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1044

1044 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1044 թվականն է, 
XI դարի 44-րդ տարին։


== Դեպքեր ==


== Ծնունդներ ==


== Մահեր ==
Ստարոսուրմետովո

Ստարոսուրմետովո (ռուս.՝ Старосурметово, բաշկիրերեն՝ Иҫке Сөрмәт), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաբախոր

Կաբախոր, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Սան Նիկոլա Արչելլա

Սան Նիկոլա Արչելլա (իտալերեն՝ San Nicola Arcella), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1375 մարդ, բնակչության խտությունը կազմում է 125 մարդ/կմ²։ Զբաղեցնում է 11 կմ² մակերես տարածք։ Փոստային ինդեքսն է՝ 87020։ Հեռախոսային կոդը՝ 0985։


== Ծանոթագրություններ ==
Էվենսկ

Էվենսկ (ռուս.՝ Эвенск), գյուղ Ռուսաստանի, Մագադանի մարզի Սևերո-Էվենսկի շրջանի կազմում։
Բնակչությունը 2012 թվականին գրանցված տվյալներով կազմում էր 1662 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորի (Ամբրոլաուրի շրջան)

Գորի (վրաց.՝ გორი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 680 մետր բարձրության վրա։ Շրջկենտրոն Ամբրոլաուրից հեռու է 1 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 56 մարդ։


== Ծանոթագրություններ ==
(7282) 1989 BC

(7282) 1989 BC, աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 29-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,755723 ա. մ., առավելագույնը մոտենում է 2,3821 ա. մ. հեռավորության վրա և հեռանում 3,1294 ա. մ.։ Արեգակի շուրջ մեկ ամբողջական պտույտ է կատարում 1670,91 երկրային օրվա ընթացքում, իր ուղեծրով շարժվելով միջինում 0,215452 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7282) 1989 BC աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այգյուն Սամեդզադե

Այգյուն Զիյադ կըզը Սամեդզադե (ադրբ.՝ Səmədzadə Aygün Ziyad qızı, հունվարի 11, 1967(1967-01-11), Բաքու, Ադրբեջանական ԽՍՀ, ԽՍՀՄ), Ադրբեջանի կոմպոզիտոր, Ադրբեջանի Հանրապետության ժողովրդական արտիստ (2018), Ադրբեջանի կոմպոզիտորների միության անդամ, Արվեստի պատմության փիլիսոփայության դոկտոր։


== Կենսագրություն ==
Այգյուն Սամեդզադեն ծնվել է 1967 թվականի հունվարի 11-ին Բաքվում։ Նա ստացել է իր առաջին կրթությունը Բյուլ-բյուլի անվան միջնակարգ մասնագիտական երաժշտական դպրոցում։ Դպրոցն ավարտելուց հետո նա ընդունվել է Ադրբեջանի պետական կոնսերվատորիա։ Կոնսերվատորիան ավարտելուց հետո նա հրավիրվել է «Երաժշտության պատմության» բաժին, որպես ուսուցիչ։ 1990-1996 թվականներին աշխատել է Կոնսերվատորիայում և եղել է դոցենտ։ 2003 թվականին Այգյուն Սամեդզադեն պաշտպանել է թեկնածուական ատենախոսությունը «Ահմեդ Ադնան Սայգունի ստեղծագործություն» թեմայով։
Այգյուն Սամեդզադեն հեղինակ է մի շարք գիտական հոդվածների և հրապարակախոսական գրվածքների ՛Ադրբեջանի երաժշտության պատմության մասին։ Ա. Սամեդզադեն եղել է ադրբեջանական մշակույթի տարածման հետ կապված մի շարք հեռուստատեսային նախագծերի հեղինակ և ղեկավար։


== Ծանոթագրություններ ==
Հազարան Բլբուլ (ռուսական)

Հազարան Բլբուլ, հեքիաթային թռչուն, ռուսական հեքիաթների կերպար, սովորաբար գլխավոր հերոսի փնտրտուքների թիրախ։ Նրա փետուրներն ունեն փայլելու հատկություն և իրենց փայլով կարող են վնասել մարդու տեսողությունը։ Հազարան Բլբուլը հրեղեն թռչուն է, նրա փետուրները արձակում են  արծաթափայլ և ոսկեփայլ շողեր։ Թևերը նման են բոցի կրակե լեզուներին, իսկ աչքերը փայլփլում են բյուրեղի նման։ Չափերը հասնում են սիրամարգի չափերին։


== Պատմություն ==
Հազարան Բլբուլի հայթայթումը զուգակցված է մեծ դժվարությունների հետ։ Դա այն խնդիրն էր, որը թագավորը (հայրը) հանձնարարում է որդիներին։ Թռչունին գտնել հաջողվում է միայն կրտսեր որդուն։ Դիցաբանները նրկայացնում են Հազարան Բլբուլին որպես կրակի, լույսի, արևի մարմնավորում։ Նա սնվում է երիտասարդացնող, գեղեցկացնող և անմահացնող ոսկյա խնձորներով։ Երբ նա երգում է, կտուցից մարգարիտներ են թափվում։
Հազարան Բլբուլի երգը բուժում է հիվանդներին և վերականգնում է տեսողությունը։ Մի կողմ դնելով տարբեր դիցաբանական բացատրությունները՝ Հազարան Բլբուլին կարելի է համեմատել միջնադարի ռուսական և արևմտաեվրոպական գրականության մեջ հիշատակվող փյունիկ թռչունի հետ, որը վերածնվում է մոխրի մեջից։ Հազարան Բլբուլի նախատիպը սիրամարգն է։ Երիտասարդացնող խնձորները իրենց հերթին կարելի է համադրել նռենու պտուղների հետ։
Ամեն տարի աշնանը Հազարան Բլբուլը մահանում է, իսկ գարնանը՝ վերածնվում։ Երբեմն էլ պատահաբար կարելի է գտնել պոչից ընկած մի փետուր, որը կփոխարինի անգամ ամենավառ լուսավորությունը։ Որոշ ժամանակ անց փետուրը վերածվում է ոսկու։
Հազարան Բլբուլ որսալու համար որպես թակարդ օգտագործում են ոսկե վանդակ։
Հազարան Բլբուլը 2009 թվականի խորհրդանիշն էր Մոսկվայում անցկացվող Եվրատեսիլ 2009 երգի մրցույթում։


== Էկրանավորումներ ==
Պյոտր Պավլովիչ Երշով, «Կուզիկ-Քուռկիկ» (ռուս.՝ «Конёк-Горбунок»)


== Տես նաև ==
Փյունիկ
Հազարան Բլբուլ


== Գրականություն ==
Перетц, Владимир Николаевич|Перетц В. Н. «Жар-птица»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Жар-птица // Мифологический словарь. Гл. ред. Мелетинский, Елеазар Моисеевич|Е. М. Мелетинский. — М.: Советская энциклопедия, 1990. — 672 с.
Ռավնիննի (Օկտյաբրսկի շրջան)

Ռավնիննի (ռուս.՝ Равнинный), ավան Ռուսաստանի Ռոստովի մարզի Օկտյաբրսկի շրջանում։ Մտնում է Արտեմոսկովո գյուղական համայնքի կազմի մեջ։
Շերստինո (գյուղ, Գագինսկի շրջան)

Անվան այլ կիրառումների համար տե՛ս՝ ՇերստինոՇերստինո (ռուս.՝ Шерстино), գյուղ Ռուսաստանի Նիժնի Նովգորոդի մարզի Գագինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (295501-295600)

Աստերոիդների ցանկ (295401-295500)  • Աստերոիդների ցանկ  • Աստերոիդների ցանկ (295601-295700)
 Աստերոիդների ցանկ (295401-295500)  • Աստերոիդների ցանկ  • Աստերոիդների ցանկ (295601-295700)
Ֆրեյա Ալան

Ֆրեյա Ալան (անգլ.՝ Freya Allan, սեպտեմբերի 6, 2001(2001-09-06), Օքսֆորդշիր, Հարավարևելյան Անգլիա, Անգլիա, Միացյալ Թագավորություն), բրիտանացի դերասանուհի։ Առավել հայտնի է Նեթֆլիքս հեռուստաալիքի «Կախարդը» սերիալում արքայադուստր Ցիրիլա Ցինտրայի դերով։


== Վաղ կյանք և կրթություն ==
Ֆրեյա Ալանը ծնվել է Անգլիայի Օքսֆորդշիր քաղաքում և հաճախել է Օքսֆորդի Հեդինգթոնի դպրոց։ Ալանն իր դերասանական կրթությունը շարունակել է Բիքոնսֆիլդի կինոյի և հեռուստատեսության ազգային դպրոցում, Բիքինգեմշիր կոմսությունում, որտեղ դերասանական վարպետության ուսուցման շրջանակներում նկարահանվել է «Կապույտ թռչուն» և «Սուրբ Ծննդյան տոնածառ» կարճամետրաժ ֆիլմերում։ Ալանը ուսումը շարունակել է Բորնմութի արվեստի համալսարանում, որտեղ նա մարմնավորել է Լինդայի դերը «Կատաղի կապիտան» կարճամետրաժ ֆիլմում։


== Կարիերա ==
Ալանը խաղացել է երկրորդական դեր BBC-ի 2019 թվականին նկարահանված «Աշխարհների պատերազմը» դրամայի առաջին սերիայում։
Ներկա պահին Ալանը նկարահանվում է Նեթֆլիքս հեռուստաալիքի թողարկած «Կախարդը» սերիալում, Հենրի Քավիլի և Անյա Չալոտրայի հետ միասին։ Նա մարմնավորում է արքայադուստր Ցիրիի կերպարը։ Այն Լորեն Շմիդտի ստեղծած ֆանտաստիկ դրամատիկական սերիալն է, որը նկարահանվել է լեհ գրող Անջեյ Սապկովսկու «Կախարդը» գրքերի շարքի հիման վրա։ Սկզբում նա հրավիրվել է փոքրիկ դերի համար, սակայն հետագայում հրավիրվել էր որպես Ցիրիի դերակատար։ Ալանը սերիալի նկարահանումների մասնակցելու համար 8 ամիս ապրել է Հունգարիայի Բուդապեշտ քաղաքում։ Ալանը նկարահանվելու է «Կախարդը» հեռուստասերիալի երկրորդ եթերաշրջանում, որի նկարահանումները նախատեսված է 2020 թվականի սկզբին Լոնդոնում և հասանելի է լինելու 2021 թվականին։


== Ֆիլմագրություն ==


== Ծանոթագրություններ ==


== Արտաքին հղումներ ==
Ֆրեյա Ալան Internet Movie Database կայքում
Ֆրեյա Ալան Ինստագրամում
Կուզմինովկա (գյուղ, Աուրգազինսկի շրջան)

Անվան այլ կիրառումների համար տե՛ս՝ ԿուզմինովկաԿուզմինովկա (ռուս.՝ Кузьминовка, բաշկիրերեն՝ Кузьминовка), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պորանգատու

Պորանգատու  (պորտ.՝ Porangatu), համայնք Բրազիլիայում՝ Գոյաս նահանգի կազմում։ Գտնվում է հյուսիսային նահանգի Գոյաս մարզում։ Բնակչությունը կազմում է 17 383 մարդ՝ 2006 թվականի տվյալներով։ Գրավում է 4 820,485 կմ2 տարածք։ Բնակչության խտությունը՝ 8,4 մարդ/կմ²։
Քաղաքի տոնը նշվում է օգոստոսի 25-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 200.707.754,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝  5.011,56 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝0,769 (տվյալները՝ ՄԱԿ-ի զարգացման ծրագրի)։
Ամանորյա ռոմանս

«Ամանորյա ռոմանս», ռեժիսիոր Գեորգի Յունգվալդ-Խիլկևիչի խաղարկային ֆիլմ։


== Սյուժե ==
Ամանորի նախօրեին, երկու ընկերուհի՝ տաղանդավոր բալետուհի Անյան և երիտասարդ նկարիչ Սոնյան, երազում էին երջանիկ ապագայի մասին և  միմյանց ու իրենց սիրելիների  նվերներ ընտրեցին։ Շուտով Սոնյան փորձանքի մեջ ընկավ։ Բայց հավատարիմ ընկերներն ու բարի հարևանները շտապում են նրան օգնել դժվարին պահին... Եվ Ամանորի նախաշեմին տեղի կունենա հրաշք։ Օ. Հենրիի  «Վերջին տերև» պատմության մոտիվներով։


== Դերերում ==


== Ֆիլմում հնչեցված երգեր ==
«Ես չեմ խախտում լռությունը․․․» (երաժշտություն և խոսք՝ Չերնովսկու, կատարող Պավել Սմեյան)
«Ամեն օր» (երաժշտություն և խոսք՝ Չերնովսկու, կատարող Պավել Սմեյան)


== Տես նաև ==
Երկաթուղային ռոմանս
Ֆրանսիացին (ֆիլմ, 2004)


== Ծանոթագրություններ ==
Ռիչարդ Սթոլման

Ռիչարդ Մեթյու Սթոլման (անգլ.՝ Richard Matthew Stallman, հաճախ օգտագործվում է անվան սկզբնատառերից կազմված հապավումը՝ rms, մարտի 16, 1953(1953-03-16), Նյու Յորք շրջան, Նյու Յորք, Նյու Յորք, ԱՄՆ)՝ հանդիսանում է ազատ ծրագրերի շարժման (free software movement) նախաձեռնողը և ԳՆՈՒ (GNU) նախագծի ու Ազատ ծրագրային ապահովման հիմնադրամի (Free Software Foundation) հիմնադիրը։
1983 թ. Սթոլմանը սկսեց ազատ օպերացիոն համակարգ ստեղծելու ԳՆՈՒ նախագիծը՝ իբրև գլխավոր ճարտարապետ և կազմակերպիչ։ Նշված նախագծով սկիզբ դրվեց նաև ազատ ծրագրերի շարժմանը, որը ֆորմալիզացվեց 1985 թ. Ազատ ծրագրերի հիմնադրամի ստեղծմամբ։
Նա հանդիսանում է ազատ ծրագրերի շարժման գաղափարների իրագործմանը ուղղված քոփիլեֆթ (copyleft) գաղափարի առաջամարտիկներից և մի քանի քոփիլեֆթ արտոնագրերի հիմնական հեղինակ, մասնավորապես՝ ներկայումս տարածված ԳՆՈՒ հանրային արտոնագրի (GNU General Public License)։
Սթոլմանը բավականին հայտնի ծրագրավորող է և հեղինակ այնպիսի կարևոր ծրագրերի, ինչպիսիք են Էմակսը (Emacs), ԳՆՈՒ կոմպիլյատորների հավաքածուն (GNU Compiler Collection), ԳՆՈՒ վրիպազերծիչը (GNU Debugger) և շատ այլ գործիքներ ԳՆՈՒ հիմնական գործիքների հավաքածուի (GNU Coreutils) մեջ։
1990-ական թթ. կեսերից սկսած Սթոլմանը ավելի շատ ժամանակ է հատկացնում ազատ ծրագրերի գաղափարների տարածմանը և իր տեսլականով՝ ծրագրային խոչընդոտող պատենտների ու հեղինակային իրավունքների ավելորդ ընդլայնման դեմ պայքարին։
Ռիչարդ Սթոլմանի պատվին է անվանվել (9882) Սթոլման աստերոիդը։


== Այցելությունը Հայաստան ==
2010 թ. նոյեմբերին այցելել է Հայաստան և հանդես եկել հանրային դասախոսություններով.

«Ազատ ծրագրային ապահովում. էթիկա և ինտերնետ» ("Free Software: Ethics and the Internet"). Երևան, 16.11.2010
«Ազատ թվային հասարակություն» ("Free Digital Society"). Երևան, 18.11.2010
«Ազատ ծրագրային ապահովումը և ձեր ազատությունը» (“Free Software and Your Freedom”). Գյումրի, 19.11.2010
«Ազատ ծրագրերը և ձեր ազատությունը» (Առաջնորդության Դպրոցի և ՏՏ Դպրոցի համատեղ բաց դաս). Երևան, 24.11.2010


== Ծանոթագրություններ ==


== Արտաքին հղումներ ==

Ռիչարդ Սթոլմանի անձնական կայքը
Ազատ ծրագրերի հիմնադրամի կայքը
ԳՆՈՒ նախագծի կայքը
Շաֆֆհաուզեն

Շաֆհաուզեն (գերմ.՝ Schaffhausen), քաղաք Շվեյցարիայում։ Բնակչությունը կազմում է 33 431 մարդ (2006 թվականի դեկտեմբերի 21-ի մարդահամարի տվյալներով)։ Պաշտոնական կոդը՝ 2939։


== Աշխարհագրություն ==
Շաֆհաուզենն ամենահյուսիսային քաղաքն է Շվեյցարիայում։ Սա մեկն է այն մի քանի քաղաքներից, որ ընկած են Վերին Հռենոսից հյուսիս։ Քաղաքի հարավ-արևմուտքում գտնվում է Եվրոպայի խոշորագույն ջրվեժներից մեկը՝ Հռենոսի ջրվեժը։ Քաղաքը բաղկացած է հետևյալ թաղամասերից. Հին քաղաք (Ալտշտադտ), Բրայթ, Էմմերսբերգ, Հոհշտրասս, Գեյսբերգ, Նիկլաուզեն, Բուհթհալեն, Հերբիլգեն, Հեմենթլ։


== Կլիմա ==
Շաֆհաուզենը գտնվում է Շվեյցարական  բարձրավանդակի եզրին՝ չափավոր կլիմայական գոտում։ Տեղումների տարեկան միջին քանակը 863 մմ է, ինչը բավականին ցածր է Կենտրոնական Եվրոպայի համար և ամենացածրերից մեկն է Շվեյցարիայում։ Երկարաժամկետ արևային եղանակի միջին տևողությունը 1,345 ժամ է մեկ տարվա ընթացքում։


== Տրանսպորտ ==
Երկաթուղի Ցյուրիխից մինչև Ուլմ։ Կենտրոնական կայարանից կարող են գնել տոմսեր Շվեյցարիայի և Գերմանիայի երկաթուղիների համար։


== Պատմություն ==
1944 թվականին՝ Երկրորդ համաշխարհային պատերազմի ժամանակ, Շաֆհաուզենը ռմբակոծվել է ԱՄՆ ռազմաօդային ուժերի կողմից (ըստ ամերիկյան կողմի դա կատարվել է սխալմամբ, քանի որ քաղաքը մոտ է Գերմանիայի սահմանին)։


== Ծանոթագրություններ ==
Գրքի և գրքատպագրության թանգարան

Գրքի և գրքատպագրության թանգարան (մինչև 2000 թվականի հուլիս` Գրքի և գրքատպագրության Ուկրաինայի պետական թանգարան), թանգարան Կիևում, գտնվում է Կիև-Պեչորյան մայրավանքի տարածքում։


== Պատմություն ==


=== Հիմնադրում ===
Հիմնադրվել է Ուկրաինական Խորհրդային Սոցիալիստական Հանրապետության  նախարարների խորհրդի 1972 թվականի մարտի 17-ի  № 137 որոշմամբ (1972 թվականը ՅՈՒՆԵՍԿՕ-ի որոշմամբ նշվում է որպես  Գրքի միջազգային տարի)։
Ցուցադրության բացումը տեղի է ունեցել 1975 թվականի ապրիլի 23-ին։ 2000 թվականին ցուցանմուշները թարմացվել են և լրացվել։


=== Թանգարանի շենք ===
Թանգարանի գլխավոր շենքը գտնվում է Կիև-Պեչորյան մայրավանքի շենքում, որը հիմնադրվել է 1615 թվականին։ Տպագրական պալատի հիմնադիրը վանահայր Ելիսեյ Պլատենեցկին է։ Ներքին բակում պահպանվել են տառաձուլարանի արհեստանոցները, նույնպես թանգարանային տարածք է։
Առաջին տպագրատունը եղել է փայտյա և միհարկանի։ 1638 թվականին նրա արտաքին տեսքը փորագրվել է։ 1701 թվականին փայտյա շինությունը փոխարինվել է քարե շինությամբ։ 1718 թվականի հրդեհից այն վնասվել է։ Հետագայում տպագրատունը վերակառուցել են և ավելացրել երկրորդ հարկը։
Հողամասի թեքությունը դեպի արևելք է և շինությունը ամրապնդել են կոնտրֆորսերով` արկբուտաններով, որոնք հայտնի են գոթիկայի շրջանի տաճարներից։ Թանգարանի շենքը (№ 9 մասնաշենք) 18-րդ դարի ճարտարապետական հուշարձան է` կառուցված բարոկկո ոճով։
2000 թվականին ավարտվել են վերանորոգման-վերականգնողական աշխատանքները։ Թանգարանի ցուցասրահի ընդհանուր տարածքը կազմում է 930 քառ. մետր, իսկ երկու ցուցասրահներինը հասնում է մինչև 300 քառ. մետր։


== Թանգարանի հավաքածուներ ==
Թանգարանի հավաքածուն ձևավորվել է Կիև-Պեչորյան մայրավանքի գրքի բաժնի հիման վրա և էականորեն լրացվել է Մոսկվայի, Սանկտ Պետերբուրգի, Կիևի գրքապահեստներում որոնողական աշխատանքների արդյունքում, նաև հայտնի գրքասեր գիտնականների (մասնավորապես Գրիգորի Կոլյադին նվիրել է 700 միավոր), կոլեկցիոներների, հրատարակիչների, նկարիչների  նվերներով, ինչպես նաև թանգարանի և պետական միջոցներով գնումների հաշվին։
Թանգարանում կա ավելի քան 56 հազար ցուցանմուշ, որոնք արտացոլում են գրքի և գրքատպագրության պատմությունը Ուկրաինայի տարածքում` Կիևյան Ռուսիայի ժամանակներից մինչ մեր օրերը. XI-XV դարերի ձեռագերի պատճեններ, առաջին տպագիր գրքերի պատճեններ, XVI-XVII դարերի տպագիր գրքերի օրիգինալներ, գրավյուրաների փայտյա և պղնձյա տպարանական կլիշեներ, XVIII-XIX դարերի տպագրական մեքենաներ, 20-րդ դարի գրքային գրաֆիկայի օրիգինալներ։
Ցուցադրվում են նաև XVII-XIX դարերի հայտնի եկեղեցական և կրթամշակութային գործիչների գրքեր։


== Ծանոթագրություններ ==

О музее на сайте Киево-Печерского историко-культурного заповедника(չաշխատող հղում)
Կանադայում Լեհաստանի դեսպանություն

Կանադայում Լեհաստանի դեսպանություն (անգլ.՝ Embassy of Poland in Ottawa, լեհ.՝ Ambasada Rzeczypospolitej Polskiej w Ottawie), Լեհաստանի Հանրապետության դիվանագիտական ներկայացուցչությունը Կանադայում։
Կանադայում Լեհաստանի դեսպանատան շենքը գտնվում է մայրաքաղաք Օտտավայի Դեյլի պողոտայում։ Ներկայումս՝ Կանադայում Լեհաստանի դեսպանի պաշտոնը զբաղեցնում է Լուկազ Վերեմյուկը։
Կանադան Շենգենյան համաձայնության անդամ չէ, հետևաբար՝ Լեհաստան մուտք գործելու համար Կանադայի քաղաքացիները պետք է ձևակերպեն վիզա։
Կանադայի քաղաքացիները Լեհաստանի Հանրապետություն ժամանելու համար պետք է դիմեն Օտտավայում Լեհաստանի արտակարգ և լիազոր դեսպանություն՝ կարճաժամկետ վիզայի ձևակերպման համար։


== Պատմություն ==
Դիվանագիտական կապերն երկու երկրների միջև հաստատվել են 1935 թվականին։ Կանադան և Լեհաստանն ունեն ամուր քաղաքական և միջպետական կապեր։ Պատահական չէ, որ Կանադան առաջին երկիրն էր, որը վավերացրեց Լեհաստանի անդամակցությունը Հյուսիսատլանտյան դաշինքին։
Երկու երկրներն էլ անդամակցում են Միավորված ազգերի կազմակերպությանն ու Հյուսիսատլանտյան դաշինքին։ Հարաբերությունների ամրապնդման հետևանքով երկու երկրներում փոխադարձաբար բացվեցին արտակարգ և լիազոր դեսպանություններ, որոնք կոչված են երաշխավորելու երկու երկրների շահերը։
Կանադայում Լեհաստանի դեսպանությունը գործում է 2004 թվականից։ Բացի Լեհաստանի դեսպանությունից, Կանադայի երեք այլ քաղաքներում՝ Մոնրեալում, Տորոնտոյում և Վանկուվերում գործում են նաև պատվո հյուպատոսություններ։
De vogels van Holland

«De vogels van Holland» (Հոլանդիայի թռչունները), Եվրատեսիլ 1956 երգի մրցույթում Նիդերլանդները ներկայացրած հոլանդացի երգչուհի Եթի Փերլի երգը, որի հեղինակներն են Կոր Լեմայրը և Աննի Մ. Գ. Շմիդտը։ Համարվում է Եվրատեսիլում ընդհանրապես հնչած առաջին երգը և այդ մրցույթում կատարված հայրենասիրական բազմաթիվ երգերից առաջինը։


== Ծանոթագրություններ ==


== Արտաքին հղումներ ==
Конкурс песни «Евровидение-1956» на официальном сайте
Diggiloo Thrush։ «1956 Netherlands»։ Վերցված է 2006-11-30
Վիցմանսբերգ

Վիցմանսբերգ (գերմ.՝ Witzmannsberg), Համայնք Գերմանիայում, Բավարիա երկրամասի վրա։
Հաշվետու է Ստորին Բավարիայի ադմինիստրատիվ շրջանին։ Մտնում է Պասաու շրջանի մեջ։ Բնակչությունը կազմում է 1741 մարդ (դեկտեմբերի 31, 2010 թվական)։ Զբաղեցնում է 18,73 կմ² տարածք։ Պաշտոնական կոդ- 09 2 75 160։


== Ծանոթագրություններ ==


== Արտաքին հղումներ ==
Պաշտոնական կայք
Արաբո (այլ կիրառումներ)

Արաբո, կարող է վերաբերել՝

Արաբո - հայ ազգային-ազատագրական շարժման գործիչ, առաջին ֆիդայիներից
Արաբո - համայնք Ֆրանսիայում, որը գտնվում է Միջին Պիրենեյան մարզի Արյեժ գավառում
Քրիստիան I (Անհալտ-Բեռնբուրգի իշխան)

Քրիստիան I, Անհալտ-Բեռնբուրգի իշխան, նաև հայտնի, որպես Քրիստիան Անհալտցի (գերմ.՝ Christian I. von Anhalt-Bernburg, մայիսի 11, 1568(1568-05-11), Բերնբուրգ, Anhalt, Սրբազան Հռոմեական կայսրություն - ապրիլի 17, 1630(1630-04-17)[…], Բերնբուրգ, Գերմանիա), գերմանացի իշխան՝ Ասկանիա տոհմից։ Եղել է Անհալտի կառավարող իշխանը, 1603 թվականից՝ վերածնված Անհալտ-Բեռնբուրգի իշխանության կառավարիչը։ 1595 թվականից՝ Վերին Պֆալցի նահանգապետը, իսկ հետո Պալատինի կուրֆյուրստ Ֆրիդրիխ IV-ի գլխավոր խորհրդականը։ Քրիստիանը եղել է բոհեմացի բողոքականների զորքի հրամանատարը Սպիտակ լեռան ճակատամարտում, որն ավարտվել է նրանց դեմ մարտնչող Հռոմեական սրբազան կայսրության զորքի հաղթանակով։ Քրիստիան Առաջինը փախել է Շվեդիա, այնուհետև՝ Դանիա, տարիներ անց ներում է խնդրել կայսր Ֆերդինանդ Երկրորդից և վերջինիս բարեհաճ թույլտվությամբ վերադարձել իր հայրենի իշխանական կալվածքը՝ Անհալտ։


== Ծանոթագրություններ ==


== Գրականություն ==
Parker, Geoffrey (ed.) (1997): The Thirty Years' War: Second Edition. Routledge.
Pursell, Brennan C. The Winter King. Aldershot: Ashgate, 2003.
Yates, Frances. The Rosicrucian Enlightenment. London; New York: Routledge, 1972. 0-415-26769-2
Արմո

Արմո (իտալերեն՝ Armo), կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 119մարդ (2008)։ Բնակչության խտությունը՝ 13 մարդ/կմ²։ Տարածքը կազմում է 9 կմ²։ Փոստային ինդեքս՝ 18026։ Հեռախոսային կոդ՝ 0183։


== Ժողովրդագրություն ==


== Կոմունայի ադմինիստրացիան ==
Հեռախոսահամար՝ 0183 367835
Էլեկտրոնային հասցեն՝ comunearmo@libero.it
Պաշտոնական կայք՝


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սամտեր շրջան (այլ կիրառումներ)

Սամտեր շրջան, կարող է վերաբերել՝

Սամտեր շրջան - ԱՄՆ Ալաբամա նահանգի շրջաններից մեկը
Սամտեր շրջան - ԱՄՆ Հարավային Կարոլինա նահանգի 46 վարչական միավորներից մեկը
Սամտեր շրջան - ԱՄՆ Ջորջիա նահանգի 159 վարչական միավորներից մեկը
Սամտեր շրջան - ԱՄՆ Ֆլորիդա նահանգի 67 վարչական միավորներից մեկը
Դիմակ (վիպակ)

«Դիմակ», լեհ գրող-փիլիսոփա Ստանիսլավ Լեմի վիպակը։ Ժանրային առումով այն «կոշտ» գիտական ֆանտաստիկայիի, ֆենտեզիի և հոգեբանական դետեկտիվի ներդաշնակ սինթեզ է։


== Սյուժե ==
Վիպակի գործողությունը տեղի է ունենում քվազի-միջնադարյան աշխարհում։ Սյուժեի հիմնական գիծը բարձրաստիճան այլախոհ գիտնականի հետապնդումն է մարդասպան- անդրոիդի կողմից, որն ի սկզբանե գեղեցիկ կին է թվում, և սկզբում ինքն իրեն գիտակցում է որպես այդպիսին։ Պատմության հիմքում ընկած է անձի` իր վարքի խոր դրդապատճառները չճանաչելու գաղափարը։ Ռոբոտը տեղյակ է իր մասին. ռոբոտը բացահայտում է իր մտադրությունները. ռոբոտը հետևում է հետքին։ Մարդասպանը պետք է հասնի սիրելիին, նա չի կարող ապրել առանց նրա։ Սա փոխաբերություն չէ, այլ փաստ է։ Նա հասցնում է...
Գլխավոր հերոսուհին, որի գիտակցությունը բեկումնային արթնանում է մի աշխարհում, որը հիշեցնում է ֆենտեզիի կոշտ աշխարհը, սկսում է անհանգստանալ՝ գիտակցելով որոշ տարօրինակություններ։ Օրինակ, նա տարօրինակ ճանաչմամբ է արձագանքում դեմքերին, այդ թվում ՝ գիտնական Արրոդեսի դեմքին, ցավալիորեն իր հիշողության մեջ ինչ - որ հետքեր է փնտրում, այդ թվում ՝ նրա մեջ ներդրված բազմաթիվ կանանց հիշատակը։ Նա չի կարող հասկանալ, թե ով է նա, որտեղից նրան այդպիսի ֆիզիկական ուժ, սայթաքելով նա աննկատելիորեն դուրս է հանում մի թուփ արմատներից, նա նույնիսկ չգիտի, թե ինչ անունով ներկայանա` կոմսուհի Տլենիքս, Անգելիտա, որտեղ է իր հայրենիքը, կան շատ պատասխաններ։
Որոշ ժամանակ անց, ուժասպառ եղած այս պառակտումից և հարցնելու անկարողությունից, բառերի փոխարեն «խռխռոց և համրություն», նա վերամարմնավորվում է։ Տեսարանը գրված է այնպես, որ անհասկանալի է ՝ նա ցանկանում էր ինքնասպան լինել որովայնը բացելով, թե՞ ուզում էր ներսում թաքնված ինչ-որ ձվաձև արծաթափայլ առարկա տեսնել։ Այս տեսարանը տեսնում է Արրոդեսը, նա սարսափահար վազում է։ Արագ և վտանգավոր մեխանիկական սարքի նոր մարմնում հերոսուհին որոնում է գիտնականի հետքը և սկսում հետապնդումը։ Նա, հնազանդվելով ծրագրին, նրան «ժամանակ է տալիս հուսահատություն կուտակելու», բայց միևնույն ժամանակ փորձում է ինքն իրեն ճանաչել և լիովին համոզված չէ ՝ կարո՞ղ է արդյոք սպանել նրան։ Վանքում հայտնվելուն պես նա վիրահատվում է. Նրա հիմնական զենքը `խայթը ցողում են երկաթով, ինչը պետք է բարձրացնի նրա ազատությունը։ Վանականները լիովին չեն հավատում նրան, բայց արդարացնում են նրա անկեղծությունը։
Արրոդեսին առևանգում են փրկագնի համար, և երբ վանահայրը մեքենայ-աղջկան ցույց է տալիս գիտնականի և հանցագործների հետքերը, նա շտապում է հետապնդման։ Լեռներում վտանգավոր վերելքի ժամանակ առևանգողներից մեկը մահանում է ՝ սայթաքելով նրա մարմնի վրա, անխոնջ հետապնդողը շտապում է ամբողջ ուժով։  Արրոդեսը, փորձելով փախչել, մահացու վերք է ստանում։ Նա այդպես էլ չի ճանաչում աղջկան, և նա մնում է Արրոդեսի հետ՝ «անզոր մահաբեր»։


== Քննադատություն ==
Վիպակին բացասաբար է վերաբերվել Բորիս Նաթանովիչ Ստրուգացկին։ 1976 թվականի սեպտեմբերի 11-ի Բորիս Շտերնին ուղղված նամակում նա գրել է.«Իսկ «Դիմակ »- ը ինձ դուր չի եկել։ Չնայած այն հանգամանքին, որ վերջին շրջանում մեզ մոտ հրապարակվում է, դա, անկասկած, լավագույնն է։ ԼԵՄ` սա Լեմն է։ Սակայն «Սոլյարիսի» և նույնիսկ «Անպարտելի» համեմատ աա, անշուշտ աննշան է (եթե չասենք ՝ կեղծիք)»։


== Ծանոթագրություններ ==


== Արտաքին հղումներ ==
«Դիմակ»-ը  в «Ֆանտաստիկայի լաբորոտորիայում»
Ընթերցողների կարծիքները
Հեռուստաներկայացում
Մարգորգ Վերին

Մարգորգ Վերին, գյուղ Արևմտյան Հայաստանում, Բիթլիսի վիլայեթի Բիթլիսի գավառում, Փարխանդ գյուղախմբում։


== Բնակչություն ==
1909 թվականին ուներ 7 տուն՝ 53 հայ բնակչով։ 1895 թվականին գյուղի բնակիչները թուրքերի կողմից ենթարկվել են կողոպուտի և ջարդի։ Ողջ բնակչությունը բնաջնջվել է 1915 թվականի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(3207) Սպինրադ

(3207) Սպինրադ (անգլ.՝ Spinrad), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,907862 ա. մ., առավելագույնը մոտենում է 2,7309 ա. մ. հեռավորության վրա և հեռանում 3,0848 ա. մ.։ Արեգակի շուրջ մեկ ամբողջական պտույտ է կատարում 1811,17 երկրային օրվա ընթացքում, իր ուղեծրով շարժվելով միջինում 0,198767 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3207) Սպինրադ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մազագան (Ամապա)

Մազագան (պորտ.՝ Mazagão), համայնք Բրազիլիայում՝ Ամապա նահանգի կազմում։ Գտնվում է Ամապա նահանգի հյուսիսարևելյան մարզում։ Մտնում է Մազագանի կազմի մեջ։ Բնակչությունը կազմում է 14 259 մարդ՝ 2006 թվականի տվյալներով։ Գրավում է 13 131 կմ2 տարածք։ Բնակչության խտությունը՝ 1,08 մարդ/կմ²։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է 60 408.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է 4.598,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Սաառի

Սաառի (էստ․՝ Saari), գյուղ Էստոնիայի Պյարնումաա նահանգի Աուդռու շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարապետ Շահնազարյան

Կարապետ Շահնազարյան (Շահնազարյանց), (1814, Համադան, Իրան - 1865, Ստամբուլ, Օսմանյան կայսրություն), մշակութային և եկեղեցական գործիչ, ազգային-պահպանողական։


== Կենսագրություն ==
Սովորել է Մոսկվայի Լազարյան ճեմարանում, եղել է Թիֆլիսի Ներսիսյան դպրոցի վերատեսուչ։ 1849 թվականին անցել է Կոստանդնուպոլիս, զբաղվել ազգասիրական քարոզներով։ 1855 թվականին հաստատվել է Փարիզում, հիմնել տպարան, «Շար հայ պատմագրաց» մատենաշարով հրատարակել Ստեփանոս Տարոնեցու (Ասողիկ), Մովսես Կաղանկատվացու, Ստեփանոս Օրբելյանի, Սմբատ Սպարապետի, Թովմա Մեծոփեցու և ուրիշ պատմիչների երկերը։ Ֆրանսերեն է թարգմանել Ղևոնդի «Պատմությունը» (1856 թվական)։ 1862 թվականին մեկնել է Անգլիա և ստանձնել Մանչեստրի հայության հոգևոր առաջնորդի պաշտոնը։ 1863-1864 թվականներին Մանչեստրում հրատարակել է տեղի հայ առևտրականների շահերն արտահայտող «Երկրագունդ» լրագիրը։ Հեղինակ է «Դաշանց թղթոյ քննութիւն ու հերքումն» (1862 թվական), «Ուսումն քրիստոսական հաւատոց․․․» (1869 թվական), «Ծրագիր պատմություն Հայաստան աշխարհին և տեսություն հին Հայաստանի և նրա այժմյան վիճակին վրա» (ֆրանսերեն, հայերեն հրատարակություն, 1863 թվական) և այլ աշխատությունների։


== Գրականություն ==
Կոստանյան Կ. Կարապետ վարդապետ Շահնազարեանց, Թ., 1910:
Նիկիշկինո (գյուղ, Դուխովշչինսկի շրջան)

Նիկիշկինո (ռուս.՝ Никишкино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վելիկիե Լուչկի

Վելիկիե Լուչկի (ուկրաիներեն՝ Великі Лучки), գյուղ Ուկրաինայի Անդրկարպատյան մարզի Մուկաչևոյի շրջանում։ Հիմնադրվել է 1400 թվականին։
Չճշտված տվյալներով Վելիկիե Լուչկի գյուղում բնակվում էր 9 028 մարդ։ Բնակավայրը զբաղեցնում է 8,23 կմ² տարածք։ Բնակչության խտությունը կազմում էր 1096,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օտա Ամատունի

Օտա Ամատունի (3-րդ դար - 4-րդ դար), հայ նախարար, Հայոց հազարապետ (287-320-ական թթ․), Վահան Ամատունու հայրը, Ամատունիների նախարարական տոհմից։


== Կենսագրություն ==
Օտա Ամատունու ժառանգական կալվածքները Վասպուրական աշխարհի Արտազ և Ճվաշռոտ գավառներն էին, որոնք, ընդհանուր կոչվում էին նաև Ամատունիք գավառ։ Նրա կինը Սլկունիների տոհմից էր։ Խոսրով Բ Մեծի սպանությունից հետո մինչև Տրդատ Գ Մեծի գահակալությունը, Շապուհ Ա-ի կոտարծից փախցրել և խնամել է Խոսրով Բ-ի դստերը՝ Խոսրովիդուխտին։ Նրան տարել էր Մեծ Հայքի արևմտյան մասը, Բարձր Հայք աշխարհի Դարանաղի գավառի Անի-Կամախ ամրոցը, որտեղ գտնվում էր հայ Արշակունիների թագավորական դամբարանը։ Ավելի ուշ, Շապուհի Ա-ի որդի և «Մեծ Հայքի թագավոր» Որմիզդ-Արտաշիրը հարքունիս է գրավում լքված Ամատունիք գավառը, իսկ հետագայում, Մեծ Հայքի գահին բազմած Շապուհ Ա-ի մյուս որդի Ներսեհը գավառը դարձնում է իր կենտրոնը։ Ենթադրվում է, որ հնագույն Շավարշանի տեղում Ներսեհը հիմնում է Ներսեհապատ ավանը։
Երբ Տրդատ Գ-ն հաստատվում է գահին, Օտա Ամատունուն նշանակում է հայոց հազարապետ և ավագ նախարար։ 
Օտա Ամատունին սպանվել է ապստամբ Սղուկ Սլկունու ձեռքով։  


== Ծանոթագրություններ ==